Den Vest-Sjællandske Avis, 1828-04-01
J Allgemeine Zeitung læses følgende Skrivelse fra Berlin under 10de Marts. Hr. von Cantzs Sendelse til Constantinopel bliver nu stedse meere opklaret. Han er, som man veed af sikkre Kilder, bestemt til at afløse Hr. von Miltitz. Andre Rygter angaaende Hr. von Miltitz ere meget usandsynlige; nemlig: at han skal have fulgt gandske andre Jnstructioner, end de som hans Hof har givet ham. Hans Forhold i Constantinopel skulde derfor, som Rygtet gaaer, være bleven ledet af en Jndflydelse, hvorfra det nærværende Cabinet søger paa nogen Tid meere end nogensinde at befrie sig. Paa et Naboehofs Opfordring til at opstille Observationscorps paa de Polske Grændser, skal vort Cabinet have svaret: at en saadan Forsigtighed behøves ikke; Preussen kan i 14 Dage stille 300000 Mand paa Benene. J Tilfælde af en Krig synes den nøieste Forbindelse med Rusland at være fuldkommen afgjort. – Fra Bucharest skrives under 1ste Marts, at man vil have Breve fra Seorgien over Odessa, ifølge hvilke, Fiendtlighederne vare fornyede imellem Rusland, og Persien, ogsaa hedder det: at et Persisk Corps paa over meere end 40000 Mand har ladet see for Tauris og har angrebet den Russiske Garnison der og at Schahen har vægret sig ved at underskrive Fredsbetingelserne. (Efterretningerne fra denne Kant ere dunkle og uvisse. Man har kun Rygter og fra Russisk Side ties endnu derom) Det nyeste No. af det Engelske Blad Coureren tilstaaer: at Russerne ere berettigede til at gaae over Pruth og at dette ikke er noget Brud paa den Londonske Traktat; men det vil derfor ikke komme til Fiendtligheder, da Tyrkerne ikke ville gaae over Donau. - Det hedder i de Franske Aviser at Prinsen af Oranien er afreist til Petersborg i politiske Hensigter, at Hertugen af Wellington, hos hvilken Hs. Kongelige Høihed har været Fløiadjutant, vil betiene sig af hans Reise til en Mægling hos Hs. Majestæt Keiser Nicolaus, som er Prinsens Svoger, for at forhindre et mueligt Fredsbrud imellem England og Rusland. – Fra Vien berettes følgende under 21de Marts. Ved en Spansk Gesandtskabs Coureer, som er afsendt fra Constantinopel den 23de Februar, som er paa samme Tid ankommen til Vien som Posten af 10de Februar, hvilken i saa lang Tid har lagt paa den anden Side af Donau og hvis Ankomst er bleven forhindret af Jsen i Floden, have vi faaet følgende Efterretninger, hvilke, som man forsikkrer, skulle have havt en væsentlig Jndflydelse paa at beroelige Publikum i Constantinopel, som var bleven sat i megen Bevægelse ved de strenge Politie-Forholdsregler og de truende Rygter: Den 20de Februar begav sig paa Reis Effendis Jndbydelse, den Danske, Spanske og Neapolitanske Gesandt sig til Porten, for at udvexle Ratificationerne paa de afsluttede Traktater, angaaende deres Skibes frie Seillads paa det sotte Hav; de sædvanlige Presenter, bleve overleverede paa begge Sider. Reis Effendi har tillige udfærdiget Firmaner for firere Keiserlige Østerrigske Handelskibe, hvorved det Rygte er blevet giendrevet, at Porten har aldeles spærret Bosphores. Endelig har man erfaret, at den Græske Patriark har erholdet et Svar paa et Bønskrift til Jnsurgenternes Fordeel, som han har overleveret til Sultanen, hvis bogstavelige Jndhold vel ikke er vel bekiendt; dog vidste man af sikkre Kilder, at det er forfattet i moderate Udtryk, og at det indeholder en uindskrænket Amnestre. Der bliver i dette Svar tilstaaet Jnsurgenterne en Frist af tre Maaneder for at modtage de Benaadigelser, som ere blevne dem lovede; hvilken Tid Fiendtlighederne til Lands og til Vands skulle betragtes som suspenderede fra Portens Side. Den sædvanlige Post fra Constantinopel medbringer intet videre Nyt af Betydenhed (saavidt den Østerrigske Jagttager) De Østerrigske Bankaktier stege ved disse Efterretninger, som man betragtede som fredelige til 1038, men de faldt Dagen derpaa til 1032, da man formodentlig har indseet at de betydede saameget som ingenting, naar Porten ikke giver videre efter.